મુઝફ્ફરપુર બાળાગૃહ પછી હવે ઉત્તર પ્રદેશના દેવરિયામાં પણ શેલ્ટર હોમમાં જાતિય સતામણી અને રેપના કિસ્સા સામે આવ્યા બાદ સંસદમાં જોરદાર હંગામો થયો હતો. વિપક્ષે આ મુદ્દે ભાજપ સરકાર પર નિશાન સાધ્યું હતું. કોંગ્રેસ અધ્યક્ષ રાહુલ ગાંધીએ આ મુદ્દે પીએમ નરેન્દ્ર મોદી તેમજ ભાજપ પર આકરા પ્રહારો કર્યા હતા. રાહુલ ગાંધીએ જણાવ્યું કે પીએમ રેપની ઘટનાઓ પર મૌન સેવી લે છે. તેમણે ‘બેટી પઢાઓ-બેટી બચાવો’ના સૂત્રો પર કટાક્ષ કરતા કહ્યું કે ભાજપના ધારાસભ્યોથી લોકોએ પોતાની દિકરીઓ બચાવવાની જરૂર છે.